FPIOR protestează împotriva eliminării tichetelor de vacanță
Federația Patronatelor din Industria Ospitalității din România (FPIOR) a lansat un protest ferm împotriva intenției Guvernului de a elimina tichetele de vacanță, considerând această măsură extrem de dăunătoare pentru turismul românesc, potrivit unui comunicat emis redacției. Corina Martin, secretar general al FPIOR, a declarat că eliminarea tichetelor de vacanță ar afecta întregul sector turistic.